Copyright: (C) 1995, 1996 Progressive Networks, Inc.


 Indhold af Hjælp til RealAudio-afspiller

Klik på et af emnerne nedenfor for at få oplysninger om brugen af RealAudio-afspiller til Windows.

Kort introduktion

Meddelelser i RealAudio-afspiller

Menuen Filer

Menuen Vis

         Dialogboksen Indstillinger

         Dialogboksen Tilslutningsstatistik

Menuen Klip

Menuen Steder

Fejlfinding

Du kan få de seneste oplysninger om RealAudio-produkter og Web-steder, hvis du besøger Progressive Networks-hjemmesiden på adressen:

http://www.realaudio.com

De seneste supportoplysninger og tekniske oplysninger findes på adressen:

http://www.realaudio.com/help.html


 Kort introduktion

Med RealAudio-afspiller kan du få realtidslyd via Internettet, når du beder om det. Du kan få de seneste oplysninger om RealAudio-produkter og Web-steder, hvis du besøger Progressive Networks-hjemmesiden på adressen:

http://www.realaudio.com

Afspilning af lyd

Når du har installeret RealAudio-afspiller, startes RealAudio-afspiller automatisk, når du klikker på en vilkårlig RealAudio-link på en World Wide Web-side. RealAudio-afspiller skal ikke først indlæses, den indlæses af din Web-browser. Du kan få en hyppigt opdateret liste over World Wide Web-steder, der indeholder RealAudio-hyperlinks på adressen:

http://www.realaudio.com/raguide.html

Understøttede lydformater

RealAudio-afspiller kan afspille to typer filer:

1)  RealAudio-filer med filtypenavnet.ra,

2)  RealAudio-metafiler med filtypenavnet.ram.

Hvis du vil konvertere en AU- eller WAV-fil til en RealAudio-fil, skal du bruge RealAudio Encoder, der er frit tilgængelig på Web-stedet for Progressive Networks.

Lydstyrke

Lydstyrken kan justeres, når indstillingen Info og lydstyrke er markeret i menuen Vis. Hvis du vil justere lydstyrken ved hjælp af RealAudio-afspiller, skal du flytte skyderen. Du kan også kontrollere lydstyrken ved at justere master-lydstyrken i det mixerprogram, der leveres med lydkortet eller med Windows. Hvis lydstyrke ikke vises i din afspiller, understøtter Windows-lyddriveren ikke lydstyrkeregulering fra enkeltbrugerprogrammer, f.eks. RealAudio-afspiller. I det tilfælde skal du bruge lydstyrkereguleringen på højttalerne eller på lydkortmixeren.

Hvis du ikke kan høre noget, eller hvis lydstyrken er meget lav, skal du undersøge lydstyrken på højttalerne og mixerindstillingerne for Wave- og Master-lydstyrken

Knappen Privat

Knappen Privat er højttaleren til højre for knapperne til søgning fremad og tilbage. Hvis du klikker på Privat, vises Progressive Networks-hjemmesiden. Knappen Privat drejer rundt, når RealAudio-afspiller bufferlagrer og kontakter serveren. Der kommer animerede lydbølger ud af højttalerne, når RealAudio-afspiller spiller. Der vises et lyn på knappen Home, når datapakker går tabt under overførslen.

Meddelelser i RealAudio-afspiller

Menuen Filer

Menuen Vis

Menuen Klip

Menuen Steder

Fejlfinding


 Meddelelser i RealAudio-afspiller

Hvis kommandoen Statuslinje er markeret i menuen Vis, vises en af følgende meddelelser på statuslinjen nederst i RealAudio-afspiller:

Bufferlagrer. Når der etableres forbindelse til en hyperlink på en Web-side, opsamles det lyd-stream, der modtages af RealAudio-afspiller, i bufferen (lagerområde), indtil der er kommet nok pakker til at begynde afspilningen af lyd-streamet. Det tager kun nogle få sekunder.

(Klip x af y). Når RealAudio-afspiller er blevet bedt om at afspille flere RealAudio-filer (.ra) efter hinanden, får du at vide, hvor mange klip der skal afspilles i alt, og hvilket klip der afspilles i øjeblikket.

Stoppet. Denne meddelelse vises, når du vælger Stop eller Pause.

Afspiller (14,4 eller 28,8) netværksstream. Denne meddelelse vises, når RealAudio-afspiller afspiller lyd via Internettet. Tallet (14,4 eller 28,8) angiver den type komprimeringsalgoritme, der er anvendt til kodning af filen. Hvis du ikke kan høre nogen lyd, mens denne meddelelse vises, skal du justere lydstyrken i RealAudio-afspiller og på dine højttalere. Hvis du stadig har problemer, skal Wave-lydstyrken evt. justeres i dit mixerprogram.

Hvis du bruger Windows 3.1x, skal du finde dine lydkortfiler. Derfra skulle du kunne aktivere Wave-mixerprogrammet.

Hvis du bruger Windows 95, skal du vælge Multimedier i Kontrolpanel og justere lydstyrken for afspilning.

Afspiller (14,4 eller 28,8) lokalt. Denne meddelelse vises, når RealAudio-afspiller afspiller et lydklip fra en lokal fil og ikke via Internettet. Tallet (14,4 eller 28,8) angiver den type komprimeringsalgoritme, der er anvendt til kodning af filen.

Afspiller (14,4 eller 28,8) direkte.  Denne meddelelse vises, når der afspilles live via Internettet. Tallet (14,4 eller 28,8) angiver den type komprimeringsalgoritme, der er anvendt til kodning af filen.

Kontakter vært. RealAudio-afspiller anmoder RealAudio-serveren om en fil.

Til højre for meddelelseslinjen vises det, hvor lang tid klippet har spillet i, og klippets samlede længde. Bemærk, at klippets samlede længde ikke vises, når der afspilles et live-netværksstream.

Kort introduktion

Menuen Filer

Menuen Vis

Menuen Klip

Menuen Steder


 Menuen Filer

Med kommandoerne i menuen Filer kan du afspille RealAudio-filer direkte fra RealAudio-afspiller uden brug af en Web-browser.

Åbn adresse

Giver dig mulighed for at afspille RealAudio-filer fra en RealAudio-server på Internettet uden brug af en Web-browser. Du skal blot skrive URL-adressen på.ra-filen. Du skal bruge filens pnm-adresse (Progressive Networks Metafile). URL-typer, f.eks. http, ftp eller gopher, kan ikke bruges. Adressen skal have følgende syntaks:

pnm://RealAudioServer:Port#/fuld-sti-til-filen

hvor:

pnm angiver, at filen er placeret på en RealAudio-server.

ServerNavn er IP-adressen eller domænenavnet på RealAudio-serveren.

Port# er det portnummer, som serveren bruger, hvis der bruges en anden port end standardporten 7070.

Fuld-sti-til-filen er den fulde sti til filen på RealAudio-serveren.

Eksempel:

pnm://audio.realaudio.com/welcome.ra

Denne indstilling er især nyttig for de brugere, der vil teste de RealAudio-servere, som de vedligeholder. Til almindelig brug af RealAudio-afspiller er det lettere at bruge Web-browseren.

Åbn fil

Afspiller en lokal RealAudio-fil. Marker en.ra- eller.ram- fil i dialogboksen Åbn fil.

Åbn seneste

RealAudio-afspiller husker de senest afspillede RealAudio-klip. I menuen Åbn seneste vises filnavnene på de seneste klip. Hvis du vil lytte til et af de seneste klip, skal du markere det pågældende filnavn i menuen Åbn seneste. Web-browseren behøver ikke at være åben. Som standard husker RealAudio-afspiller navnene på de 4 klip, som du senest har lyttet til. Du kan ændre denne standard ved at redigere Indstillinger.

Kort introduktion

Meddelelser i RealAudio-afspiller

Menuen Vis

Menuen Klip

Menuen Steder

Fejlfinding


 Menuen Vis

Med kommandoerne i menuen Vis kan du ændre udseendet af RealAudio-afspiller og angive lyd- og netværksindstillinger.

Info og lydstyrke

Viser eller skjuler lydstyrke og titel, forfatter og copyrightoplysninger for lydklippet. Hvis du vil justere lydstyrken ved hjælp af RealAudio-afspiller, skal du flytte skyderen. Hvis lydstyrke ikke vises i RealAudio-afspiller, understøtter din Windows-lyddriver ikke lydstyrkeregulering fra enkeltbrugerprogrammer, f.eks. RealAudio-afspiller.

Statuslinje

Viser eller skjuler statuslinjen, som viser den aktuelle status for RealAudio-afspiller, længden på og placeringen af RealAudio-filen og hjælpetekst til menukommandoerne.

Indstillinger

Viser dialogboksen Indstillinger, som bruges til at konfigurere RealAudio-afspiller. Du kan også få vist dialogboksen Indstillinger ved at klikke på RealAudio-afspiller med højre musknap og derefter vælge Rediger indstillinger eller ved at taste Ctrl+P. Indstillingerne er gråtonede og ikke tilgængelige, når RealAudio-afspiller spiller.

Tilslutningsstatistik

Viser oplysninger om kvaliteten af overførslen i dialogboksen Tilslutningsstatistik. Du kan også få vist oplysninger om statistik ved at klikke på RealAudio-afspiller med højre musknap og derefter vælge Vis statistik.

Altid øverst

Hvis dette menupunkt er markeret, vil RealAudio-afspiller forblive oven på alle andre vinduer, også når et andet vindue er aktivt. Altid øverst sørger for, at RealAudio-afspiller forbliver synlig, mens du bruger Web-browseren.

Kort introduktion

Meddelelser i RealAudio-afspiller

Menuen Filer

Menuen Klip

Menuen Steder

Fejlfinding


 Menuen Vis - Dialogboksen Indstillinger

Med indstillingerne i dialogboksen Indstillinger kan du definere indstillinger for RealAudio-afspiller, netværkstilslutninger, proxy-konfiguration og lydoutput. Disse indstillinger kan ikke ændres, mens RealAudio-afspiller spiller. De fire faner i dialogboksen Indstillinger er fanen Generelt, fanen Netværk, fanen Proxy og fanen Avanceret.


 Indstillinger - fanen Generelt

Husk de [ ] seneste klip

Her kan du indstille det antal klip, som RealAudio-afspiller skal huske og vise, når du bruger kommandoen Åbn seneste i menuen Filer. Standard er 4. Antallet af huskede klip kan være mellem 0 og 99.

Lydkvalitet over for CPU-udnyttelse

For at opnå den bedste lydkvalitet fra RealAudio 28,8-algoritmen, skal Internet-data behandles hurtigt af computeren. Pentium-computere er bedst egnede til denne databehandling. Hvis din computers ydeevne falder drastisk, mens du lytter til RealAudio, skal du evt. ændre denne indstilling fra "Bedste lydkvalitet" (standard) til "Laveste CPU-udnyttelse" eller til en indstilling der imellem.

Synkroniserede multimedier

Hvis "Synkroniserede multimedier" aktiveres (standard), kan RealAudio-afspiller udløse nye Web-sider i løbet af et synkroniseret multimedieklip i RealAudio-afspiller. Derved kan der oprettes et diasshow ledsaget af tale. Hvis "Synkroniserede multimedier" deaktiveres, forhindres RealAudio-afspiller i at udløse nye Web-sider i synkroniserede multimedieklip i RealAudio-afspiller.


  Indstillinger - fanen Netværk

Denne gruppe af indstillinger viser, hvordan lydklip modtages af RealAudio-afspiller, hvor længe RealAudio-afspiller venter på, at en server tilsluttes, om RealAudio-afspiller sender statistik til serveren, og om RealAudio-afspiller korrigerer for tabte data. Beskrivelserne af disse indstillinger forudsætter et grundlæggende kendskab til Internet-protokoller og firewalls.

Modtag lyd via

Som standard modtager RealAudio-afspiller RealAudio-datapakker via UDP. Nogle brugere bag firewalls til filtrering af pakker kan ikke modtage UDP-pakker. Hvis du ikke kan modtage UDP-pakker, skal denne indstilling indstilles til Kun TCP. Bemærk! Ældre Beta RealAudio-servere 2.0 understøtter ikke indstillingen Kun TCP. Status for RealAudio-afspiller vil sige "Buffering...", uden at der spilles lyd, hvis du kommer i kontakt med en af disse servere. Bed ejeren af serveren om at opgradere til RealAudio-server 2.0.

Brug angivet UDP-port

Firewall-administratorer ønsker evt. at konfigurere firewalls til filtrering af pakker til modtagelse af UDP gennem en bestemt port. RealAudio-afspiller kan modtage UDP-pakker gennem en port, der er angivet ved hjælp af en værdi mellem 1.000 og 9.999. Firewall-administratoren kan fortælle dig, hvilken port du skal angive. Bemærk! RealAudio TCP-pakker kan kun modtages gennem port 7070.

Sever-timeout

Angiver det antal sekunder, RealAudio-afspiller maksimalt venter på at etablere forbindelse til en RealAudio-server. Hvis der ikke etableres forbindelse inden for dette tidsrum, vises der en forsøg igen-/annuller-meddelelse. Standardværdien er 30 sekunder. Værdien 0 angiver, at RealAudio-afspiller vil vente uendeligt på etablering af forbindelse til en RealAudio-server.

Statistik over afsendelse

Kontrollerer, om RealAudio-afspiller skal sende statistik om forbindelsens kvalitet til RealAudio-serveren efter afspilning af et klip. Denne funktion hjælper udbydere med at sikre overførselskvaliteten. Disse oplysninger svarer til de oplysninger, der vises i dialogboksen Tilslutningsstatistik:

antal modtagne pakker

antal pakker tabt under overførsel

antal for sent ankomne pakker

antal for tidligt ankomne pakker

antal pakker ankommet i forkert rækkefølge

Bemærk, at RealAudio-afspiller ikke anvender eller sender oplysninger om din identitet (f.eks. brugernavn, e-post-adresse eller adgangskode) til serveren.

Korrigering for tab

Når "Korrigering for tab" er markeret, kompenserer RealAudio-afspiller for pakker, der går tabt under overførslen mellem RealAudio-serveren og din afspiller. Du kan evt. høre en midlertidig mislyd i lyd-streamet, hvis der mangler pakker. Hvis "Korrigering for tab" ikke er markeret, opgives de tabte pakker, og de springes over.

Båndbredde

Med denne indstilling kan du angive, hvilken type Internet-forbindelse din computer bruger. Udbydere af RealAudio-indhold har nu mulighed for at bruge en funktion kaldet båndbredde-forhandlinger. Den giver dem mulighed for at tilbyde en fil, der følger både 14,4- og 28,8-algoritmerne, og alligevel kun indsætte én hyperlink på deres sted. RealAudio-afspiller sender oplysninger om din afspiller til serveren for at sikre, at du får den filtype, der passer til din computer. Den filtype, som du modtager, er delvist baseret på hastigheden af din forbindelse til Internettet.


 Indstillinger - fanen Proxy

En proxy-server er en server, som fungerer som et mellemled mellem et firmas beskyttede lokalnetværk (LAN) og Internettet. Proxy-serveren sikrer, at alle dataoverførsler mellem Internettet og en bruger på lokalnetværket er autoriserede. RealAudio-afspiller 2.0 kan konfigureres til at fungere sammen med proxy-servere ved at indstille proxy-indstillingerne.

Brug proxy-server

Når denne boks er markeret, etableres forbindelsen mellem RealAudio-afspiller og serveren via en proxy. Du SKAL angive værtsnavn og portnummer, hvis du markerer denne indstilling.

Vært

Værtsnavnet er domænenavnet eller IP-adressen på proxy-serveren. Hvis du er bag en firewall og ikke kender værtsnavnet på proxy-serveren, skal du spørge firewall-administratoren.

Port

Du skal angive, hvilken port RealAudio-afspiller skal bruge til kommunikation med proxy-serveren. Hvis du er bag en firewall og ikke kender portnummeret på proxy-serveren, skal du spørge firewall-administratoren.

Ingen proxy til

Du kan angive bestemte lokale værter (domænenavne eller IP-adresser), hvor kommunikationen ikke behøver gå igennem proxy-serveren. Firewall-administratoren kan oplyse dig om de relevante lokale værter.


 Indstillinger - fanen Avanceret

Avancerede indstillinger tilsidesætter afspillerstandarder for lydkortkompatibilitet.

Brug kun 8-bit

Brug kun denne indstilling, hvis der er tegn på kompatibilitetsproblemer med lydkortet. RealAudio-afspiller leverer normalt 16-bit lyd til lydkortet. Hvis lydkortet kun understøtter 8-bit lyd, leverer RealAudio-afspiller 8-bit lyd. Hvis RealAudio-afspiller ikke får oplysninger fra lydkortet, om at det kun understøtter 8-bit lyd, kan du muligvis kun høre tilfældig eller forvansket lyd, når der afspilles lydklip. Marker denne indstilling for at tilsidesætte 16-bit standarden og afspille 8-bit lyd.

Brug kun 11 kHz

Brug kun denne indstilling, hvis der er tegn på kompatibilitetsproblemer med lydkortet. RealAudio-afspiller leverer normalt 8-Hz lyd til lydkortet. Hvis lydkortet ikke understøtter 8-Hz samplehastighed, kan lyden virke skinger eller afspilles for hurtigt. Marker denne indstilling, hvis RealAudio-afspiller skal konvertere lyd til 11 kHz, før den leveres til lydkortet. Denne indstilling forøger CPU-udnyttelsen ganske lidt.


 Menuen Vis - Dialogboksen Tilslutningsstatistik

Denne kommando åbner vinduet Tilslutningsstatistik. I vinduet vises ydelsen af Internet-forbindelsen mellem RealAudio-serveren og RealAudio-afspiller. Der vises antal og procentdel af pakker, der er modtaget, tabt, modtaget for sent, modtaget for tidligt, tabt i løbet af de sidste 30 sekunder og ankommet i forkert rækkefølge. Manglende datapakker skaber midlertidige mislyde i lyden eller udeladelser, hvis Korrigering for tab er slået fra.

Hvis lydkvaliteten er dårlig på grund af tabte datapakker, kan det skyldes midlertidige problemer med netværksoverførslen eller ekstreme belastninger på serverstedet. Prøv evt. igen senere, eller besøg et andet sted.

Hvis du konstant kommer ud for store tabsmængder, og du bruger en Internet-forbindelse via modem, kan problemerne skyldes, at modemet etablerer forbindelse med mindre end 14,4 Kbps, eller at din Internet-udbyder ikke stiller tilstrækkelig båndbredde til rådighed til at betjene forbindelsen. Kontakt systemadministratoren.

I RealAudio-afspiller vises der et lyn på knappen Privat, hvis der opstår tab af pakker.


 Menuen Klip

Med kommandoerne i menuen Klip kan du gå fremad eller tilbage i en RealAudio-multiklip-fil (.ram). Det svarer til søg fremad- og tilbage-knapperne på en CD-afspiller. Hvis der kun er et RealAudio-klip på den viste hyperlink, er denne funktion deaktiveret. Følgende kommandoer er tilgængelige i menuen Klip:

Forrige klip

Giver dig mulighed for at få afspillet det forrige klip i en RealAudio-multiklip-fil (.ram).

Næste klip

Giver dig mulighed for at få afspillet det næste klip i en RealAudio-multiklip-fil (.ram).

Kort introduktion

Meddelelser i RealAudio-afspiller

Menuen Filer

Menuen Vis

Menuen Steder

Fejlfinding


 Menuen Steder

Med kommandoerne i menuen Steder kan du få adgang til forskellige sider på Web-stedet for Progressive Networks. Denne funktion fungerer sammen med de mest almindelige Web-browsere, herunder Mosaic, Spyglass Mosaic, Spry Mosaic, Netscape og Internet Explorer. Hvis Web-browseren ikke er åben, åbner RealAudio-afspiller den for dig. Via menuen Steder kan du få direkte adgang til følgende sider:

RealAudio-hjemmeside... Viser hjemmesiden for Progressive Networks (http://www.realaudio.com).

RealAudio Oversigt... Viser en liste over Web-steder med RealAudio-indhold (http://www.realaudio.com/raguide.html).

RealAudio Hjælp... Viser dig siden med RealAudio Hjælp og ofte stillede spørgsmål (Frequently Asked Questions) (http://www.realaudio.com/help.html).

Kort introduktion

Meddelelser i RealAudio-afspiller

Menuen Filer

Menuen Vis

Menuen Klip

Fejlfinding


 Fejlfinding

Dette dokument indeholder oplysninger om følgende fejlfindingsemner:

Ingen lyd eller forvansket lyd: Lydkortkompatibilitet

Forvansket lyd: Andre årsager

Web-browseren beder dig gemme på disken i stedet for at starte RealAudio-afspiller

Lyden afspilles ikke: Firewalls

Lyden afspilles ikke: TIA (The Internet Adapter )

Konfigurering af en Web-browser til RealAudio

MIME-typer

Hvis du får andre problemer med RealAudio-afspiller, kan du få de seneste oplysninger om fejlfinding og svar på ofte stillede spørgsmål (Frequently Asked Questions - FQA) på Web-stedet for Progressive Networks på adressen:

http://www.realaudio.com/help.html

Ingen lyd eller forvansket lyd: Lydkortkompatibilitet

RealAudio-afspiller er blevet testet grundigt sammen med en lang række lydkort under alle versioner af Windows. Hvis eksempellydklippene complete.ra og thankyou.ra, der afspilles af installationsprogrammet, er forvrænget eller ikke afspilles, skal du benytte følgende fremgangsmåde for at løse problemet:

1.	Kontakt kortproducenten for at få de seneste drivere. De fleste kompatibilitetsproblemer løses af opdaterede drivere.

2.	Prøv at vælge indstillingerne "Brug kun 8-bit" og "Brug kun 11 kHz" under fanen Avanceret i dialogboksen Indstillinger. Du kan teste afspilningen ved at vælge start.ram i installationsbiblioteket for RealAudio-afspiller i dialogboksen Åbn fil.

3.	Hvis trinnene ovenfor ikke løser problemet, kan du besøge

 http://www.realaudio.com/help.html

Forvansket lyd: Andre årsager

Der er flere andre årsager til dårlig lydkvalitet.

Hvis du har en ældre computer eller bruger et eksternt modem, har din computer evt. ikke en UART-chip, som kan håndtere det dataflow, der er nødvendigt for at opnå optimal lydkvalitet. Lydpakker vil gå tabt. Et Windows-diagnosticeringsprogram kan evt. identificere UART-chiptypen i computeren. Chippen skal være af typen 16550.

Dårlig lydkvalitet kan også skyldes tab af pakker på grund af netværkstrafik. Der kan være forskel i tilslutningskvaliteten fra sted til sted. Brug dialogboksen Tilslutningsstatistik til at finde ud af, om der forekommer tab af pakker. Et program til netværksovervågning, f.eks. WS-Watch, kan hjælp dig at fastslå, hvor der forekommer tab af pakker.

Web-browseren beder dig gemme på disken i stedet for at starte RealAudio-afspiller

Hvis Web-browseren viser en meddelelse med f.eks. indstillingen Gem til disk i stedet for at starte RealAudio-afspiller, er Web-browseren sandsynligvis ikke konfigureret korrekt. Hvis system- eller browserkonfigurationen er blevet ændret siden kørslen af installationsprogrammet, er det lettest at installere RealAudio-afspiller igen. Hvis problemet ikke er løst, kan du få yderligere oplysninger i afsnittet Konfigurering af en Web-browser til RealAudio.

Hvis meddelelsen om Gem til disk kun vises på et bestemt sted eller i et bestemt lydklip, er stedets RealAudio-server muligvis ikke konfigureret korrekt. Du kan kontrollere, om RealAudio-afspiller er konfigureret korrekt, ved at afspille lydklip på Web-stedet for Progressive Networks (http://www.realaudio.com). Hvis RealAudio-afspiller er korrekt konfigureret, skal du kontakte administratoren for stedet. Du skal ikke justere konfigurationen.

Lyden afspilles ikke: Firewalls

RealAudio bruger port 7070 til TCP og portene 6970 til og med 7170 til UDP-overførsel. Hvis du får adgang til RealAudio via en firewall, skal du konfigurere RealAudio-afspiller til installation af firewall. Kontakt firewall-administratoren for at få yderligere oplysninger. Administratoren kan få yderligere oplysninger på vores firewall-side på adressen

http://www.realaudio.com/firewall.html

Lyden afspilles ikke: TIA (The Internet Adapter)

TIA er et program, som giver pseudo-SLIP-adgang til Internettet. Hvis din opkaldsforbindelse ikke tillader afspilning af RealAudio, bruger din Internet-udbyder evt. en ældre version af TIA. Tegn på en TIA-forbindelse kan være en afspiller, der stopper efter statusmeddelelsen om bufferlagring, når den forsøger at afspille et lydklip. TIA beta release 2.1 er kompatibel med RealAudio. Hvis du har problemer, der kan skyldes en TIA-forbindelse, skal du kontakte din Internet-udbyder og bede dem opgradere til TIA 2.1 beta.

Konfigurering af en Web-browser til RealAudio

Installationsprogrammet for RealAudio-afspiller genkender og konfigurerer alle almindelige Windows Web-browsere, der er installeret på computeren. Hvis din Web-browser ikke genkendes af installationsprogrammet eller er nyere end denne udgave af RealAudio-afspiller, skal Web-browseren konfigureres manuelt.

Undersøg først, om der er oplysninger om din browser i RealAudio FAQ (Frequently Asked Questions) på adressen:

http://www.realaudio.com/help.html

Hvis der ikke er nogen tilgængelige oplysninger, skal du se i dokumentationen til browseren for at få oplysninger om konfigurering af Helper Applications eller External Viewers. Tilføj RealAudio-afspiller som et program med følgende oplysninger:

MIME-type: audio/x-pn-realaudio

Filtypenavne:.RA,.RAM

Program: raplayer.exe (installationsbiblioteket er som standard c:\raplayer.)

MIME-typer

World Wide Web-browsere bruger MIME-typer til at bestemme, hvilken handling der skal foretages for en bestemt hyperlink. For det meste bruges der et ensartet sæt filtypenavne for hver MIME-type. I browseren kan du bestemme, hvilke handlinger der skal foretages for at få vist hver MIME-type. Du kan ændre disse handlinger ved at ændre værdierne under Helper Applications eller External Viewers. For RealAudio-filer er MIME-typen audio/x-pn-realaudio. Se Konfigurering af en Web-browser til RealAudio for at få yderligere oplysninger.

Kort introduktion

Meddelelser i RealAudio-afspiller

Menuen Filer

Menuen Vis

Menuen Klip

Menuen Steder